# APSTIPRINĀTI

ar SIA “Kuldīgas siltumtīkli”

2025. gada 25. septembra

sēdes lēmumu Nr. KS/1.2/25/6

# SIA “Kuldīgas siltumtīkli” NEKUSTAMĀ ĪPAŠUMA

Planīcas ielā 4, dz.3, Kuldīgā, Kuldīgas novadā

# IZSOLES NOTEIKUMI ZIŅAS PAR IZSOLĒ PIEDĀVĀTO NEKUSTAMO ĪPAŠUMU

1. Izsolē tiek piedāvāts SIA “Kuldīgas siltumtīkli” nekustamais īpašums - **dzīvokļa īpašums Planīcas ielā 4-3, Kuldīgā**, **Kuldīgas novadā** (turpmāk – īpašums), kura
* īpašuma tiesības nostiprinātas SIA “Kuldīgas siltumtīkli”, zemesgrāmatas nodalījuma Nr. 100000000914;
* īpašuma sastāvs: kopējā platība 115 m2 (kad. Nr.62019003534), (domājamā daļa 1150/7465), atrodas ēkas 1. stāvā, labiekārtots. Koplietošanā zeme zem īpašuma ar kopējo platību 375 m2 (kad. Nr.62010140109) un koplietošanas telpas (no kad. Nr. 62010140109001).
* īpašuma kadastrālā vērtība uz 20.08.2024. ir 53 000,00 EUR;
* Telpu grupas plāns:



1. Īpašums iznomāts/izīrēts līdz 31.10.2028. bez nostiprinājuma zemesgrāmatā. Nomnieks ir informēts, ka īpašuma īre/noma iespējama līdz izsoles rezultātā jaunais īpašnieks ir nostiprināts zemesgrāmatā.
2. Vienotā uzskaite elektroapgādei, ūdensapgādei (tikai aukstā ūdens) un siltumapgādei, kuru organizē un pārvalda ēkas apsaimniekotājs SIA “Kuldīgas komunālie pakalpojumi”

# IZSOLES VEIDS, MAKSĀJUMI UN SAMAKSAS KĀRTĪBA

1. Izsoles mērķis un veids – pārdot nekustamu īpašumu elektroniskā izsolē ar augšupejošu soli (turpmāk – tekstā izsole).
2. Maksāšanas līdzekļi - 100% euro.
3. Izsoles sākuma cena (nosacītā cena): **53 000,00 EUR** (neskaitot PVN 21%). Pirkuma summa nav apliekama ar pievienotās vērtības nodokli 21% apmērā.
4. Izsolāmā īpašuma cenas paaugstinājums izsoles gaitā (solis) – 100,00 EUR.
5. Drošības nauda (nodrošinājums) – 10% no nosacītās cenas – 5 300,00 EUR.
6. Personai, kura vēlas piedalīties izsolē, **līdz 2025. gada 23. oktobra plkst. 23:59,** jāiemaksā SIA “Kuldīgas siltumtīkli” galvenajā kontā: SIA “Kuldīgas siltumtīkli”, reģistrācijas Nr. 40003007890, SEB banka, kods UNLALV2X, konts LV51UNLA0011000206802, norādot: *“Planīcas iela 4-3, izsole”* nodrošinājums 10% apmērā no izsolāmā īpašuma nosacītās cenas 5 300,00 EUR un, izmantojot elektronisko izsoļu vietni, jānosūta lūgums izsoles rīkotājam autorizēt to dalībai izsolē.

*Dalībnieka ievērībai! Reģistrējoties elektroniskajai izsolei, ir jāveic dalības maksa. Dalības maksa tiek veikta uz Valsts kases kontu un tiek apstrādāta tikai darba dienās Valsts kases darba laikā un rēķini/pakalpojumi tiek apstiprināti tikai pēc naudas ienākšanas rēķinā norādītajā kontā. Līdz ar to iesakām maksu veikt savlaicīgi vismaz 2 darbdienas pirms izsoles beigu datuma.*

1. Nodrošinājums uzskatāms par iesniegtu, ja attiecīgā naudas summa ir ieskaitīta izsoles noteikumos norādītajā bankas kontā.
2. Samaksa par pirkumu – **jāpārskaita 2 (divu) mēnešu laikā** no 41. punktā noteiktā paziņojuma saņemšanas dienas.
3. Nodrošinājums tiek ieskaitīts pirkuma maksā uzvarējušajam dalībniekam, pārējiem dalībniekiem - kredītiestādes kontā, kuras numurs norādīts norēķinu rekvizītos, elektronisko izsoļu vietnē [https://izsoles.ta.gov.lv](https://izsoles.ta.gov.lv/).
4. Visus izdevumus, kas saistīti ar īpašuma pirkuma – pārdevuma līguma slēgšanu un reģistrāciju uz pircēja vārda, sedz pircējs.

# IZSOLES SUBJEKTS

1. Par izsoles dalībnieku var kļūt jebkura fiziskā vai juridiskā persona, kurai ir tiesības iegūt Latvijas Republikā nekustamo īpašumu, tanī skaitā, zemi, un kura līdz reģistrācijas brīdim ir iemaksājusi šo noteikumu 12. punktā minēto nodrošinājumu un autorizēta dalībai izsolē, un kurai nav Valsts ieņēmumu dienesta administrēto nodokļu (nodevu) parādu Latvijas Republikā, vai valstī, kurā tas reģistrēts, tajā skaitā, valsts sociālās apdrošināšanas iemaksu parādi, kas kopsummā pārsniedz 150 EUR, kā arī maksājumu (nodokļi, nomas maksājumi utt.) parādu attiecībā pret Kuldīgas novada pašvaldību, SIA “Kuldīgas komunālie pakalpojumi” un SIA “Kuldīgas siltumtīkli”.
2. Fiziska persona:
* Vārdu, uzvārdu;
* Personas kodu vai dzimšanas datumu (persona, kurai nav piešķirts personas kods);
* Kontaktadresi;
* Personu apliecinoša dokumenta veidu un numuru;
* Norēķinu rekvizītus (kredītiestādes konta numurs, uz kuru personai atmaksājama nodrošinājuma summa);
* Personas papildu kontaktinformāciju – elektroniskā pasta adresi un tālruņa numuru (ja tāds ir).
1. Fiziska persona, kura pārstāv citu fizisku vai juridisku personu, papildus 14. punktā norādītajam, sniedz informāciju par:
* Pārstāvamās personas veidu;
* Vārdu, uzvārdu fiziskai personai vai nosaukumu juridiskai personai;
* Personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;
* Kontaktadresi;
* Personu apliecinoša dokumenta veidu un numuru fiziskai personai;
* Informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
* Informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi);
* Attiecīgās lēmējinstitūcijas lēmumu par nekustamā īpašuma iegādi juridiskajai personai.
1. Izsoles dalībniekiem nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.

# IZSOLES PRETENDENTU REĢISTRĒŠANA IZSOĻU DALĪBNIEKU REĢISTRĀ

1. Pretendentu reģistrācija notiek no 2025. gada 3. oktobra plkst. 13:00 un noslēdzas 2025. gada 23. oktobra plkst. 23:59 elektronisko izsoļu vietnē [https://izsoles.ta.gov.lv](https://izsoles.ta.gov.lv/) uzturētā Izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālajā izdevuma "Latvijas Vēstnesis" tīmekļa vietnē [www.vestnesis.lv](http://www.vestnesis.lv/).
2. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
3. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu "Par e-izsoļu vietnes dalībnieka dalību konkrētā izsolē" un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv/) piedāvātajiem identifikācijas līdzekļiem.
4. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
5. Izsoles organizētājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
6. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
7. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
8. Izsoles pretendents netiek reģistrēts, ja:
* nav vēl iestājies vai ir beidzies pretendentu reģistrācijas termiņš;
* ja nav izpildīti visi šo noteikumu minētie norādījumi;
* konstatēts, ka pretendentam ir izsoles noteikumu minētās parādsaistības;
* fiziskā vai juridiskā persona saskaņā ar spēkā esošajiem normatīvajiem aktiem nevar iegūt savā īpašumā zemi.
1. Izsoles organizētājs nav tiesīgi līdz izsoles sākumam sniegt informāciju par izsoles pretendentiem.
2. Izsoles pretendentam pirms reģistrācijas izsolei ir tiesības iepazīties ar īpašuma tehniskajiem rādītājiem - pielikumiem, kuri raksturo pārdodamo īpašumu un ir izsoles rīkotāja rīcībā. Izsoles pretendentiem pirms reģistrācijas izsolei ir tiesības apmeklēt atsavināmo īpašumu.
3. Papildus ziņas par izsolāmo īpašumu ir iespējams saņemt, nosūtot pieprasījumu uz e- pastu siltums@kuldiga.lv vai pa tālruni 63350287.

# IZSOLES NORISE

1. Paziņojums par izsoli ir jāpublicē [elektronisko izsoļu vietnē](https://izsoles.ta.gov.lv/) [https://izsoles.ta.gov.lv](https://izsoles.ta.gov.lv/izsole/izsole/noteikumi/1), Latvijas Republikas oficiālajā izdevumā "Latvijas Vēstnesis" un kapitālsabiedrības interneta mājas lapā https://www.kuldigasilt.lv/, izliekams labi redzamā vietā pie attiecīgā nekustamā īpašuma.
2. Izsole sākas elektronisko izsoļu vietnē [https://izsoles.ta.gov.lv](https://izsoles.ta.gov.lv/) **2025. gada 3. oktobra plkst. 13:00 un noslēdzas 2025. gada 3. novembrī plkst. 13:00.**
3. Izsolei autorizētie dalībnieki drīkst izdarīt solījumus visā izsoles norises laikā.
4. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
5. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00.
6. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēgums datums, laiks un pēdējais izdarītais solījums.
7. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
8. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina septiņu dienu laikā pēc izsoles.
9. Izsoles dalībniekam, kurš nav atzīts par Izsoles uzvarētāju un nav pēdējais pārsolītais izsoles dalībnieks, nodrošinājumu atmaksā 10 dienu laikā pēc izsoles noslēguma dienas. Pēdējam pārsolītajam dalībniekam nodrošinājumu atmaksā 5 darba dienu laikā pēc pirkuma līguma noslēgšanas ar Izsoles uzvarētāju.
10. Ja juridiskajai personai, kura nosolījusi visaugstāko cenu, konstatēts nodokļu parāds, kurš lielāks par 150,00 EUR, Objekts tiek piedāvāts pircējam, kurš nosolījis nākamo augstāko cenu.
11. Izsole tiek atzīta par nenotikušu un nodrošinājums netiek atmaksāts:
	1. visiem izsoles dalībniekiem, ja neviens izsoles dalībnieks nav pārsolījis izsoles sākumcenu;
	2. izsoles uzvarētājam un pēdējam pārsolītajam izsoles dalībniekam, ja viņi neveic Izsoles noteikumos paredzētos maksājumus, vai neparaksta Objekta pirkuma līgumu Izsoles noteikumos noteiktajā kārtībā un termiņā.

# IZSOLES REZULTĀTU APSTIPRINĀŠANA UN LĪGUMA NOSLĒGŠANA

1. Izsoles organizētājs septiņu darba dienu laikā no izsoles noslēguma dienas izsniedz paziņojumu par pirkuma summu.
2. Izsoles dalībniekam, kurš nosolījis augstāko cenu, **2 (divu) mēnešu laikā pēc paziņojuma saņemšanas jāpārskaita norādītajā kontā pirkuma summu**, kas atbilst starpībai starp augstāko nosolīto cenu un iemaksāto nodrošinājumu. Pēc maksājumu veikšanas maksājumu apliecinošie dokumenti iesniedzami SIA “Kuldīgas siltumtīkli”, Lapegļu iela 8, Kuldīgā, Kuldīgas novadā, vai nosūtāmi elektroniski uz e-pasta adresi: siltums@kuldiga.lv.
3. Ja īpašuma nosolījušais izsoles dalībnieks šo noteikumu 40. punktā noteiktajā termiņā nav norēķinājies šajos noteikumos minētajā kārtībā vai samaksas termiņa laikā iesniedzis rakstisku atteikumu iegādāties īpašumu, viņš zaudē tiesības uz nosolīto īpašumu. Izsoles nodrošinājums attiecīgajam dalībniekam netiek atmaksāts.
4. Ja nosolītājs noteiktajā laikā nav samaksājis nosolīto cenu vai samaksas termiņa laikā saņemts rakstisks atteikums iegādāties īpašumu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības divu nedēļu laikā no paziņojuma saņemšanas dienas paziņot izsoles rīkotājam par īpašuma pirkšanu par paša solīto augstāko cenu.
5. Ja 43. punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu. Lēmumu par atkārtotu izsoli vai atsavināšanas procesa pārtraukšanu pieņem SIA “Kuldīgas siltumtīkli”.
6. Pirkuma līgumu pircējs paraksta 30 (trīsdesmit) dienu laikā pēc izsoles rezultātu apstiprināšanas SIA “Kuldīgas siltumtīkli”.
7. Pirkuma līguma projekts tiek apstiprināts kopā ar šiem noteikumiem.
8. Pirkuma līgumu kapitālsabiedrības vārdā paraksta SIA “Kuldīgas siltumtīkli” valdes priekšsēdētājs.

# NENOTIKUŠĀS IZSOLES

1. Izsoles komisija pieņem lēmumu par izsoles atzīšanu par nenotikušu:
* Ja uz izsoli nav autorizēts neviens izsoles dalībnieks;
* Ja izsole bijusi izziņota, pārkāpjot šos noteikumus vai Publiskas personas mantas atsavināšanas likumu;
* ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
* ja neviens izsoles dalībnieks nav pārsolījis izsoles sākumcenu;
* ja vienīgais izsoles dalībnieks, kurš nosolījis izsolāmo īpašumu, nav parakstījis izsolāmā īpašuma pirkuma līgumu;
* ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā;
* ja izsolāmo mantu nopirkusi persona, kurai nav bijušas tiesības piedalīties izsolē.

# IZSOLES REZULTĀTU APSTRĪDĒŠANA

1. Sūdzības par izsoles rīkotāja darbībām var iesniegt SIA “Kuldīgas siltumtīkli” 7 (septiņu) dienu laikā pēc izsoles rezultātu apstiprināšanas.

# CITI NOTEIKUMI

1. SIA “Kuldīgas siltumtīkli”, apstrādājot izsoles procesā iegūtos fizisko personu datus, ievēro Eiropas Parlamenta un Padomes 2016. gada 27. aprīļa Regulā 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) un nacionālajos normatīvajos aktos par personas datu apstrādi noteiktās prasības.
2. Izsoles dalībnieku personas datu apstrādes tiesiskais pamats ir Vispārīgās datu aizsardzības regulas 6. panta pirmās daļas c) punkts: *apstrāde ir vajadzīga, lai izpildītu uz pārzini attiecināmu juridisku pienākumu, kas, organizējot mantas atsavināšanu, pārdodot mantu izsolē, izriet no Publiskas personas mantas atsavināšanas likumā noteiktajām prasībām.*

*Pielikumā: Pirkuma līguma projekts, vērtējums.*

Izsoles komisijas priekšsēdētājs (paraksts)\* Ervīns Šteinbergs

*\** DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU